# E-KIRJAT JA SAAVUTETTAVUUS -OPPIMATERIAALIIN LIITTYVÄT TEHTÄVÄT

Oppimateriaalissa käydään läpi e-kirjojen saavutettavuutta yleisesti ja esitellään yleisimpiä suomen- ja englanninkielisiä e-kirjapalveluita. Alla olevien tehtävien avulla voit käytännössä testata oppimateriaalissa esitettyjä asioita.

Kokeile rohkeasti; e-kirjojen ja laitteiden kirjo on laaja. Joskus toimii yksi, joskus toinen.

**Linkit e-kirjapalveluihin löydät oma korkeakoulukirjastosi sivuilta.**

1. Mobiililaitteissa ja selaimilla on valmiita työkaluja, joita kannattaa hyödyntää verkkosivujen ja –aineistojen lukemisessa. Tutustu käyttämiesi välineiden ominaisuuksiin.
2. Etsi käyttämästäsi selaimesta Lue ääneen (Read aloud) toiminto. (Lisäosa Firefoxissa ja Chromessa, Edgessä hiiren oikean painikkeen alla). Avaa haluamasi verkkosivu ja testaa kuuntelua. Rattaasta voi säätää lukunopeutta ja -ääntä. **Huom!** Joskus lukija ei tunnista suomen kieltä. Tarkista silloin lukijan asetuksista, että kieleksi on määritelty suomi.
3. Avaa Datero-yhdistyksen tuottama verkkosivu [Älykkäitä välineitä - parempia tuloksia](http://www.smaly.fi/). Selvitä tältä sivulta oman laitteesi tai käyttämäsi selaimen tarjoamat lukemista helpottavat mahdollisuudet.
4. Kirjoita Windowsiin hakuruutuun Aputoiminnot (englanniksi Ease of Access). Löydät näkemiseen, kuulemiseen ja vuorovaikutukseen liittyviä aputoimintoja. Tutustu eri toimintoihin ja kokeile miten saisit näytön lukukokemuksellesi parhaiten muokattua. Lukijan ääntä voi muokata ja lukijaksi valita esimerkiksi suomenkielisen Heidin.
5. Mene oman korkeakoulukirjastosi verkkokirjastoon. Etsi e-kirja sinua kiinnostavasta aiheesta ja avaa se selaimeen. Kokeile kuuntelua selaimen omalla Read Aloud –toiminnolla. Jos kokeilet lukemista eri selaimilla huomaat, että niiden toiminnoissa on eroja. Missä kuuntelu toimii sinulle parhaiten? Huomaathan, että Read Aloud- ohjelmassa voit säätää esim. lukukieltä, lukunopeutta ja värejä. Muista, että lukutoimintoon vaikuttaa myös itse e-kirjapalvelu.
6. Kun olet ladannut e-kirjan tietokoneelle, testaa voitko muuttaa sen tekstikokoa tai fonttia, muuttaa taustaväriä tai kuunnella sisältöä. Katso oppimateriaalista lisätietoja käyttämästäsi verkkokirjapalvelusta. Huomaathan, että toiminnoissa voi olla suuria eroja erityisesti EPUB- ja PDF-muotojen välillä.
7. Kokeile e-kirjan kuuntelua mobiilissa - lisätietoa löydät materiaalin diasta kahdeksan (8). Mobiilikuuntelussa kannattaa etukäteen tutustua näytöllä liikkumiseen. Toisin kuin kosketusnäytöllä tavallisesti, liikkuminen tapahtuu napauttamalla. Kokeile myös tekstikoon ja fontin muuttamista sekä erilaisia taustavärejä.
8. Jos haluat kokeilla näkövammaisille suunnattuja, monipuolisia ruudunlukuohjelmia, voit ladata koneellesi maksullisen NVDA-ohjelman tai Mac-koneelle VoiceOver -ohjelman.
   * Lataa NVDA [verkkosivulta](https://www.nvaccess.org/download/)
   * VoiceOverin käyttöopas Mac-koneelle löytyy [Applen sivuilta](https://support.apple.com/fi-fi/guide/voiceover/welcome/mac)
   * Harjoittele näppäinkomentojen käyttöä.
   * Lataa koneellesi jokin e-kirja ja kokeile, miten tekstissä liikkuminen ja kuuntelu toimii tällä ruudunlukuohjelmalla.

Tehtävät: Kaisa Puttonen / Laurea-ammattikorkeakoulu / Avointen oppimateriaalien kirjasto 20.1.2022